Marsilya de aktîvîstê TÊKO-JIN tewrê nawnayîşê femînîstan bîyî. Esslingen de zî ciwanan vera tecrîdkerdişê Rayberê Şarê Kurdî  Abdullah Ocalanî çalakîya bêîteate ya sivîle kerde.
Şaristanê Marsilya yê Fransa de aktîvîstanê TÊKO-JIN nawnayîşê femînîstan de standêke akerd. Cinîyan ê ciwanan çarçewa Kampanyaya '100 Sebebê Seba Muhakemekerdişê Dîktatorî' de îmzayî arê dayî. Cinîyan derheqê tecrîdê Îmraliyî û gefanê vera Şingalî de ahagîyî dayî rayaumûmîye.
Şaristanê Esslingenî yê Almanya de zî aktîvîstanê Têgêrayîşê Ciwanan ê Şorişgêran (TCŞ) vera tecrîdkerdişê Rayberê Şarê Kurdî  Abdullah Ocalanî çalakîya bêîteate ya sivîle kerde. Ciwanan çalakîye de azadîya Abdullah Ocalanî waşte.
